**Predlog:**

Na podlagi 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12 ,109/12 in 76/2017) in 16. člena Statuta Občine Sveta Trojica v Slovenskih goricah (MUV, št. 22/10, 12/14 in UGSO št. 57/17), je Občinski svet Občine Sveta Trojica v Slovenskih goricah na \_\_\_\_\_\_\_\_ seji, dne \_\_\_\_\_\_\_\_\_\_\_, sprejel

**SKLEP**

**o sprejemu Elaborata za oblikovanje cen storitev obveznih občinskih gospodarskih javnih služb varstva okolja oskrbe s pitno vodo Mariborskega vodovoda d.d. na območju občine Sveta Trojica v Slovenskih goricah**

**za leto 2018**

**1. člen**

Občinski svet Občine Sveta Trojica v Slovenskih goricah sprejema Elaborat za oblikovanje cen storitev obveznih gospodarskih javnih služb varstva okolja oskrbe s pitno vodo Mariborskega vodovoda d.d. na območju občine Sveta Trojica v Slovenskih goricah, s katerim je določena cena vode (vodarina) v višini 0,8013 € / m3 porabljene vode (brez DDV), **to je 0,8774 €/m3 z DDV** in mesečna tarifa omrežnine, kot so navedene v zadnjem stolpcu tabele, glede na dimenzijo števca vodovodnega priključka:

|  |  |  |
| --- | --- | --- |
| Dimenzija števca | OMREŽNINA MESEČNO v € ( brez DDV) | OMREŽNINA MESEČNO v € ( z 9,5% DDV) |
| DN 13 | 9,77 | 10,70 |
| DN 20 | 9,77 | 10,70 |
| DN 25 | 29,31 | 32,09 |
| DN 30 | 29,31 | 32,09 |
| DN 40 | 97,69 | 106,97 |
| DN 50 | 146,53 | 160,45 |
| DN 80 | 488,43 | 534,83 |
| DN 100 | 976,87 | 1.069,67 |
| DN 150 | 1.953,74 | 2.139,35 |

**2. člen**

Ta sklep začne veljati naslednji dan po objavi v Uradnem glasilu slovenskih občin.

Številka: 35403-1/2016

Datum: \_\_\_\_\_\_\_\_\_\_

**Župan**

Občine Sveta Trojica v Slovenskih goricah

**Darko FRAS**, *univ.dipl.prav.*

**OBRAZLOŽITEV**

**ELABORAT**

**022 Elaborat GJS oskrbe s pitno vodo 2018**

**023 Obrazložitev Občinske uprave**

Z Uredbe o metodologiji za oblikovanje cen storitev obveznih gospodarskih javnih služb varstva okolja (Uradni list RS, št. 87/2012 in 109/2012) je Vlada RS določila način oblikovanja cene oskrbe s pitno vodo. Cena je sestavljena iz omrežnine (vključuje stroške javne infrastrukture) in vodarine (stroške opravljanja storitev). Ceno javne službe predlaga izvajalec z elaboratom o oblikovanju cene izvajanja javne službe in jo predloži pristojnemu občinskemu organu v potrditev. V primeru, da razlika med potrjeno ceno (obstoječo) in predračunsko ceno iz tekočega elaborata presega deset odstotkov, novo ceno potrjuje Občinski svet. Trenutno veljavna cena je sprejeta s Sklepom o sprejemu Elaborata za oblikovanju cen storitev obveznih občinskih gospodarskih javnih služb varstva okolja oskrbe s pitno vodo Mariborskega vodovoda d.d. na območju občine Sveta Trojica v Slovenskih goricah za leto **2014** (MUV, št. 6/2014 ) z dne 20. 3. 2014 na 26. seji Občinskega sveta Občine Sveta Trojica v Slovenskih goricah. Izvajalec javne službe na delu območja občine Sveta Trojica v Slovenskih goricah, to je Mariborski vodovod d.d. (drug izvajalec je Komunalno podjetje Ptuj d.d., kjer pa se cena ne spreminja), je dne 31. 03. 2017 posredoval Elaborat GJS oskrbe s pitno vodo 2017. Ta elaborat je bil izdelan z enotnimi cenami za vseh šest občin UE Lenart. Povzemamo cenovne elemente tedanjega Elaborata:

|  |  |  |  |  |
| --- | --- | --- | --- | --- |
|  | Obstoječa | Elaborat 2017 UE Lenart | % | razlika € |
| Vodarina | 0,7809 | 0,9146 €/m3 | 17,12% | 0,1337 |
| Omrežnina DN 20 | 6,84 | 8,42 | 23,10% | 1,58 |
| Simulacija za porabo 15 m3 in DN 20 |  |  |  |  |
|  | 18,5535 | 22,139 | 19,33% | 3,59 |
| DDV 9,5%: | **20,32** | **24,24** | 19,33% | 3,93 |

V Elaboratu UE Lenart 2017 je bilo predvideno povišanje cene in sicer tako na delu omrežnine, kot tudi na delu cene, ki zajema ceno storitve. Povišanje cene je Mariborski vodovod d.d. predlagal že leta 2016, izvedenih je bilo več usklajevalnih sestankov na različnih nivojih, tudi v povezavi z ostalimi razmerji med občinami in izvajalcem GJS. Stališče občin je tedaj bilo, da Elaborat 2016 ni pripravljen ustrezno ter posamezne postavke niso zadostno obrazložene, zato nismo pristopili k potrjevanju elaborata. Glede Elaborata GJS oskrbe s pitno vodo 2017, pripravljenega s strani Mariborski vodovod d.d.- Elaborat je bil obravnavan na 17. redni seji OS maja 2017. Obravnava je bila prekinjena in nadaljevana na 21. redni seji dne 30. 11. 2017. Glede na to, da so nekatere občine UE Lenart v vmesnem času zavrnile sprejem enotnega elaborata in so sprejele Elaborat oblikovan za posamezno občino, je bil na tej seji sprejet sklep, da skupni Elaborata 2017 ni več aktualen. O Elaboratu UE Lenart 2017 se tako ni odločalo, Mariborski vodovod d.d. pa je bil pozvan, da pripravi nov predlog za oblikovanje cene, ki ga bo obravnaval Občinski svet Občine Sveta Trojica v Slovenskih goricah.

Izvajalec javne službe je pripravil Elaborat za leto 2018, oblikovan posebej za občino Sveta Trojica v Slovenskih goricah. Izvajalec predvideva z elaboratom 2018 spremembo cene vodarine, kot omrežnine.

V nadaljevanju posredujemo primerjavo med obstoječo ceno in predlagano novo ceno.

**VODARINA**:

* **Obstoječa**: 0,7809 € / m3 porabljene vode (brez DDV), **to je 0,8551 €/m3 z DDV**
* **Predlog nove cene:** 0,8013 € / m3 porabljene vode (brez DDV), **to je 0,8774 €/m3 z DDV**

**Razlika:** + 0,0204 € / m3 porabljene vode (brez DDV) oz. 0,02234 € / m3 (z DDV) = + 2,61 %.

**OMREŽNINA:**

|  |  |  |
| --- | --- | --- |
| Dimenzija števca | OMREŽNINA MESEČNO v € ( brez DDV) **OBSOJEČE** | OMREŽNINA MESEČNO v € ( BREZ ddv DDV) **PREDLOG NOVIH CEN MB VODOVODA** |
| DN 13 | 6,84 | 9,77 |
| DN 20 | 6,84 | 9,77 |
| DN 25 | 20,52 | 29,31 |
| DN 30 | 20,52 | 29,31 |
| DN 40 | 68,38 | 97,69 |
| DN 50 | 102,58 | 146,53 |
| DN 80 | 341,92 | 488,43 |
| DN 100 | 683,84 | 976,87 |
| DN 150 | 1.367,68 | 1.953,74 |

**Razlika pri DN 20**: + 2,93 EUR (brez DDV) oz. + 3,21 EUR (z DDV) = + 42,84 %.

**Simulacij**a učinkov spremembe cene na gospodinjstvo pri DN 20:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | OBSTOJEČA CENA v EUR | | | | PREDLAGANA CENA v EUR | | | |  |  |
| Poraba pitne vode v m3 | Vodarina | Omrežnina DN 20 | DDV | Skupaj za plačilo | Vodarina | Omrežnina DN 20 | DDV | Skupaj za plačilo | + EUR | + |
| % |
| 8 | 6,25 | 6,84 | 1,24 | 14,33 | 6,41 | 9,77 | 1,54 | 17,72 | 3,39 | 23,64% |
| 15 | 11,71 | 6,84 | 1,76 | 20,32 | 12,02 | 9,77 | 2,07 | 23,86 | 3,54 | 17,42% |
| 25 | 19,52 | 6,84 | 2,5 | 28,87 | 20,03 | 9,77 | 2,83 | 32,63 | 3,76 | 13,04% |

Mnenja smo, da je bistveni del povišanja cene, ki se nanaša na vrednost omrežnine upravičen, saj je z zaključkom projekta izgradnje tranzitnega vodovoda, povišala vrednost infrastrukture in s tem tudi amortizacija, kot enega od elementov omrežnine (ob amortizaciji omrežnina vključuje še stroške zavarovanja infrastrukture, stroške odškodnin, stroške obnove in vzdrževanja priključkov, stroške nadomestil kmetom na vodovarstvenih območjih, plačilo vodne pravice, odhodke financiranja).

Predlagamo Občinskemu svetu Občine Sveta Trojica v Slovenskih goricah, da sprejme sklep kot je predlagan.

Pripravili:

Elaborat: Mariborski vodovod, javno podjetje, d.d.

Obrazložitev: Občinska uprava, zanjo Srečko A. Padovnik